ANC-regime verander deuntjie en steel nou 195 ipv oorspronklike 139 | SAUK.co.za - Nuus.info
'n Lys van plase wat na bewering deur die regering geoormerk word vir onteiening sonder vergoeding is deur die burgerregtorganisasie AfriForum gepubliseer.
Die ANC het vroeër aangedui dat 139 plase geïdentifiseer is om onteien te word. Die lys bevat egter 195 plase.
Die lys wat verprei word, bevat die name van plase, die provinsies en distrikte waar die plase geleë is, asook die plaasnommers. Die eienaars van die eiendomme word egter nie op die lys aangedui nie.
Linda Page, woordvoerder van die departement van landelike ontwikkeling en grondhervorming, is genader om navraag oor die egtheid van die lys te doen. Page het egter nie op die media se se navrae gereageer nie.
Intussen het Piet le Roux, uitvoerende hoof van Sakeliga, bekend gemaak dat die organisasie het ook reeds dié lys onder oë gehad. Dit kom nadat Sakeliga vroeër vandeesweek 'n aansoek ingevolge die Wet op die Bevordering van Toegang tot Inligting aan die departement van landelike ontwikkeling en grondhervorming gestuur het waarin dié sakeregte-organisasie versoek dat die lys van 139 plase wat vir onteiening sonder vergoeding geoormerk is, aan hulle bekendgemaak word.
Indien jy jou eiendom in die lys identifiseer, stuur e-pos met jou naam, die eiendom ter sprake, kontakdetails en enige ander tersaaklike inligting na afriforum@afriforum.co.za.